projecte-aina/catalan_government_crawling huggingface dataset:
Resolució 68/2017, de 22 de febrer
Normativa aplicada a la convocatòria d'un procés de selecció de personal.
Satisfer la sol·licitud d'informació pública requeriria una tasca interpretativa pròpia d'un informe jurídic o dictamen, i per tant incorreria en la causa d'inadmissibilitat de les sol·licituds de l'article 29.2 LTAIPBG.
Número d'expedient de la Reclamació: 15/2017
La persona reclamant demana quina era la normativa legal vigent en el seu moment que va permetre fer la selecció pel sistema de concurs, tractant-se com es tractava de cobrir dos llocs de treball de l'escala general; plantejada la sol·licitud en aquests termes, el que demana la sol·licitud és que l'Ajuntament justifiqui en l'ordenament vigent aleshores el fet d'haver seguit el procediment del concurs per a la selecció de dos empleats de l'escala general.
L'Ajuntament afirma que la resposta relativa a la normativa aplicada en aquell procés de selecció era inclosa a les convocatòries i anuncis corresponents, que invocarien la normativa en que s'emparaven, i que la justificació sobre si el procediment de selecció escollit era o no el que procedia comporta la necessitat de resoldre una consulta jurídica, el que constitueix una causa d'inadmissibilitat de la sol·licitud.
Certament, una cosa és indicar o fer referència a les normes en les que s'emparen les actuacions administratives (en aquest cas, tal com indica l'informe municipal, aquesta informació constaria a les convocatòries i anuncis corresponents i ja hauria estat lliurada a la mateixa persona reclamant com a resultat de sol·licituds anteriors d'informació pública), i una de diferent raonar o justificar que la normativa citada (i, en general, el dret vigent en aquell moment) permet fer ús d'un procediment especial, com segurament seria el cas del concurs aplicat a la selecció de personal per a l'escala general.
Aquesta justificació de la procedència del concurs requereix una tasca interpretativa pròpia d'una consulta jurídica o d'un informe o dictamen, el que constitueix la causa d'inadmissibilitat de les sol·licituds d'informació pública prevista per l'article 29.2 LTAIPBG.
En conseqüència, l'Ajuntament aprecia correctament la concurrència de la citada causa d'inadmissibilitat de la sol·licitud d'informació, de manera que la persona reclamant no té dret a obtenir la informació demanada en aquest procediment, motiu pel qual procedeix desestimar aquesta Reclamació.
Resolució de 18 de maig de 2016, d'estimació parcial de la Reclamació 18/2016
Administració: Departament d'Empresa i Coneixement
Documentació justificativa de les subvencions atorgades a una sèrie d'associacions de comerciants en els anys 2014, 2015 i 2016.
No es pot restringir l'accés en la fase de compliment d'una prèvia resolució estimatòria i de lliurament material de la informació sol·licitada.
Si l'Administració considera que existeix alguna causa d'inadmissió o límit que pugui justificar una restricció total o parcial de l'accés a la informació sol·licitada, ho ha de motivar degudament a la resolució formal del procediment de sol·licitud.
Si no ho fa, i estima íntegrament la sol·licitud, té l'obligació de lliurar la informació sol·licitada, en el format demanat, sense poder impedir l'accés per la via fàctica de lliurar només una part d'aquesta.
El dret d'accés a la informació pública inclou també l'accés a les factures i altres documents justificatius de les subvencions i ajuts concedits per les diverses administracions.
No es pot ampliar la informació sol·licitada inicialment durant la tramitació de la reclamació davant la GAIP.
Generalitat, Subvencions, Factures, Rebuts, Lliurament material de la informació, Ampliació de la sol·licitud inicial, Abús de dret,
Sobre la base dels antecedents i fonaments jurídics exposats, el Ple de la GAIP, en la sessió de 18 de maig de 2016, resol per unanimitat:
Resolució de 17 de març de 2016, de desestimació de la Reclamació 8/2016
Administración: Secretaria General d'Empresa i Coneixement
Informació interna de la Confederació de Comerç de Catalunya.
No es pot exigir a l'Administració de la Generalitat que faciliti la informació interna sol·licitada de la Confederació de Comerç de Catalunya, una organització empresarial privada inclosa als apartats 1.d i 4 de l'article 3 de la Llei 19/2014 i sotmesa, per tant, només parcialment a aquesta.
Generalitat, Organitzacions empresarials, Entitats privades sotmeses a l'LTAIPBG, Publicitat activa i dret d'accés, Derivació, Abús de dret,
Sobre la base dels antecedents i fonaments jurídics exposats, el Ple de la GAIP, en la sessió de 17 de març de 2016, resol per unanimitat:
Resolució 3/2017, de 10 de gener
Retribucions dels càrrecs directius de l'Hospital General de Catalunya.
La informació demanada és interna d'una empresa privada prestadora de serveis públics de sanitat; si la informació no és a mans de l'Administració i l'empresa privada que n'és titular no té l'obligació legal de lliurar-li-la, formalment no és informació pública i resta fora de l'exercici del dret d'accés.
Segons les dades reflectides als antecedents, el volum de negoci de l'Hospital General de Catalunya vinculat a activitats dutes a terme per compte de les Administracions Públiques no supera, en cap dels exercicis que són objecte d'aquesta Reclamació, el vint-i-cinc per cent del volum general d'activitat de l'empresa.
Si bé la persona reclamant ha qüestionat aquesta dada, no aporta cap indicació que permeti posar en dubte la seva veracitat.
L'Hospital General de Catalunya és una empresa privada i en conseqüència les retribucions del seu personal, que són dades internes, tenen en principi el caràcter d'informació privada.
Aquesta informació seria pública si materialment fos a mans del CatSalut (podria ser-hi si l'empresa l'hagués facilitada com a part de les seves activitats relacionades amb l'exercici de funcions públiques, però no sembla que sigui aquest el cas, ja que aquest organisme s'ha adreçat a l'Hospital per demanar-li la informació requerida per la GAIP) o bé si es complís el darrer incís de l'article 3.2 LTAIPBG, segons el qual les empreses o entitats privades que presten serveis o exerceixen funcions públiques "han d'informar de les retribucions percebudes pels càrrecs directius si el volum de negoci de l'empresa vinculat a activitats dutes a terme per compte de les administracions públiques supera el vint-i-cinc per cent del volum general de l'empresa", i no és aquest el cas.
Per tant, si la informació reclamada no és efectivament a mans de l'Administració pública i si l'empresa privada que n'és titular no té la obligació legal de facilitar-li-la, es tracta d'informació privada, l'accés a la qual resta al marge del dret d'accés a la informació pública proclamat per l'article 18 LTAIPBG.
En aquestes condicions, la sol·licitud d'accés a la informació no hauria d'haver estat admesa pel CatSalut (la seva resolució de 19 de setembre de 2016, referida a l'antecedent 3, formalment estima la sol·licitud, si bé no dona la informació demanada, vorejant d'aquesta manera l'absurd), i per les mateixes raons no pot ser admesa aquesta Reclamació per la GAIP, en aplicació de l'apartat 14 del Manual de Reclamació davant d'aquesta Comissió de Garantia.
Resolució de 17 de març de 2016, d'estimació parcial de la Reclamació 7/2016
Administració: Secretaria General d'Empresa i Coneixement
Subvencions i ajuts públics atorgats en els darrers cinc anys a la Confederació de Comerç de Catalunya (CCC), l'Associació Vic Comerç, l'Associació Unió de Comerciants del Remei i Pla de l'Estadi (UCRE), l'Associació Centre Vila (Vilafranca del Penedès) i l'empresa Targeta Urbana SL, així com determinada informació interna de la CCC.
No es pot exigir a l'Administració de la Generalitat que faciliti informació interna de la Confederació de Comerç de Catalunya, una organització empresarial privada inclosa als apartats 1.d i 4 de l'article 3 de la Llei 19/2014 i sotmesa, per tant, només parcialment a aquesta.
L'única excepció ve donada per la informació relativa a la retribució dels òrgans de direcció o administració de la CCC, que aquesta ha de comunicar a l'Administració que li concedeixi les subvencions perquè la pugui facilitar als ciutadans que la vulguin conèixer en exercici del dret d'accés.
S'ha de donar accés a les subvencions i ajuts atorgats a la CCC i a altres associacions empresarials, als convenis signats amb elles i a les factures i documents justificatius del compliment dels esmentats convenis, subvencions i ajuts.
Podria existir abús de dret en el cas que s'acredités, per exemple, que s'usa el mecanisme del dret d'accés amb la finalitat impròpia de sobrecarregar de feina una Administració concreta i forçar així la consecució d'una determinada actuació administrativa.
Controlar la legalitat de les subvencions i ajuts tant directes com indirectes atorgats a entitats que competeixen directament en el mercat amb l'empresa de la persona reclamant constitueix una finalitat perfectament legítima de l'exercici del dret d'accés.
Generalitat, Organitzacions empresarials, Entitats privades sotmeses a l'LTAIPBG, Subvencions, Convenis, Publicitat activa i dret d'accés, Derivació, Abús de dret,
Sobre la base dels antecedents i fonaments jurídics exposats, el Ple de la GAIP, en la sessió de 17 de març de 2016, resol per unanimitat:
Resolució 265/2017, de 26 de juliol
Administración: Col·legi de Farmacèutics de Lleida
Informació d'un expedient d'obertura d'una nova oficina de farmàcia.
És admissible a tràmit la reclamació davant la GAIP contra un Col·legi Professional si la informació que es demana està relacionada amb l'exercici de les seves funcions públiques.
L'Administració facilita la informació sol·licitada durant la tramitació de la Reclamació, per la qual cosa aquesta perd el seu objecte i és procedent finalitzar el procediment.
Número d'expedient de la reclamació: 272/2017.
Sentit de la resolució: Finalització per pèrdua sobrevinguda de l'objecte.
L'article 3.1.b LTAIPBG estableix que rauen dins l'àmbit d'aplicació de la Llei els Col·legis Professionals i les corporacions de dret públic en allò que afecta l'exercici de llurs funcions públiques.
La informació que es demana està relacionada amb l'exercici de les funcions públiques del Col·legi, com ho és l'expedient d'obertura d'una oficina de farmàcia, i per tant, és admissible a tràmit.
D'altra banda, la reclamació està presentada per persona interessada en l'expedient del qual demana informació.
Això tampoc no és un obstacle per a la seva admissió a tràmit, com ve afirmant la GAIP des de la Resolució de la Reclamació 17/2015, considerant que "no hi ha cap precepte a l'LTAIP del qual es pugui desprendre que la condició d'interessat o interessada en un procediment administratiu hagi de ser o pugui ser un motiu d'inadmissió de les sol·licituds d'informació o de les reclamacions a la GAIP.
La garantia de la reclamació a la GAIP, que protegeix mitjançant un procediment breu i gratuït davant d'un òrgan independent el dret general d'accés a la informació pública de qualsevol ciutadà o ciutadana, amb tanta o més raó ha d'emparar el dret de les persones interessades a obtenir la informació inclosa en els procediments administratius que els afecten, i res hi ha a la disposició addicional 1a LTAIP que ho impedeixi".
La reclamació reuneix els requisits formals establerts per l'LTAIPBG i pels Manuals aprovats per la GAIP i, per tant, és admissibles a tràmit.
Dels antecedents en resulta que durant la tramitació de la reclamació el Col·legi Professional ha lliurat la informació reclamada.
Així es desprèn de l'informe del Col·legi i de l'absència d'oposició de la part reclamant.
Això comporta que aquesta Reclamació hagi perdut el seu objecte i, per tant, és procedent finalitzar el procediment.
Sobre la base dels antecedents i fonaments jurídics exposats, el Ple de la GAIP, en la sessió de 26 de juliol de 2017, resol per unanimitat:
Resolució de 9 de novembre de 2016, de finalització de la Reclamació 254/2016 per desistiment
Informació relacionada amb el procés electoral de vocals del Ple del Consell General de Col·legis Oficials d'Infermeria.
La manca d'esmena de la reclamació en el termini de deu dies concedit comporta el desistiment per part de la persona reclamant.
L'esmena de la reclamació era necessària per tal de comprovar que aquesta compleix el requisit d'admissibilitat de presentar-se contra la resolució expressa o presumpta d'una prèvia sol·licitud d'accés a informació pública.
Com es desprèn dels antecedents, la persona reclamant no ha atès els requeriments reiterats d'esmena de la reclamació presentada que li han estat adreçats per part de la GAIP.
Aquests requeriments s'han efectuat dos cops a través del sistema de notificació electrònica e-NOTUM i un cop a través del correu electrònic, que és l'única dada de contacte de la persona reclamant que ha indicat aquesta i de què disposa la GAIP.
Consta que la persona reclamant ha accedit al requeriment i, tanmateix, no l'ha atès ni ha donat cap explicació sobre la impossibilitat d'atendre'l, malgrat l'advertiment que la manca d'esmena en el termini concedit comportaria el desistiment de la reclamació.
L'esmena de la reclamació era necessària per tal de comprovar que aquesta compleix el requisit d'admissibilitat de presentar-se contra la resolució expressa o presumpta d'una prèvia sol·licitud d'accés a informació pública (article 39.1 de la Llei 19/2014, del 29 de desembre, de transparència, accés a la informació pública i bon govern –LTAIPBG– i apartats 4 i 8.1.c del Manual de reclamació davant la GAIP ).
Al adjuntar-se a la reclamació quatre documents de sol·licitud (un per a cadascun dels quatre col·legis professionals objecte de la reclamació) que no estan registrats ni datats, i no haver-se aportat cap document que acrediti la seva recepció, no es pot verificar que aquestes sol·licituds fossin realment presentades i rebudes pels esmentats col·legis, com a requisit imprescindible per tal que aquests les poguessin atendre.
Davant de la manca evident d'interès de la persona reclamant en la tramitació de la reclamació, no sembla procedent donar-ne trasllat als quatre col·legis professionals afectats perquè confirmin si van rebre o no les esmentades sol·licituds.
Segons l'article 71.1 LRJPAC, aplicable per raons temporals a aquest procediment (disposició transitòria tercera LPAC) i recollit en els seus mateixos termes pel vigent article 68.1 LPAC, la manca d'esmena en el termini de deu dies comporta el desistiment de la petició, prèvia resolució que així ho constati.
Resolució 367/2017, de 20 de novembre
Administració: Ajuntament del Morell
Relació de llocs de treball, règim de dedicació i règim retributiu del personal de l'Ajuntament del Morell.
D'acord amb l'exposat, i considerant el termini de dos mesos des de la presentació de la reclamació de què disposa la GAIP per resoldre-la (article 45 RGAIP) s'ha continuat amb el procediment sense comptar amb l'aportació de l'Administració reclamada, que quedarà tanmateix vinculada i obligada pel sentit i els termes de la Resolució que dicti la GAIP.
Deure de col·laboració amb la GAIP.
Número d'expedient de la Reclamació: 413/2017
D'acord amb l'exposat, i considerant el termini de dos mesos des de la presentació de la reclamació de què disposa la GAIP per resoldre-la (article 45 RGAIP) s'ha continuat amb el procediment sense comptar amb l'aportació de la documentació i la justificació requerida a l'Administració, que quedarà tanmateix vinculada i obligada pel sentit i els termes de la Resolució que dicti la GAIP.
La informació reclamada, concretament en el punt 1 de la sol·licitud d'accés, està referida a la Relació de Llocs de treball del personal funcionari, laboral i eventual i la plantilla i la relació de contractes temporals i d'interinatge no vinculats a cap lloc de treball de la dita relació de llocs.
Es tracta d'informació que l'Administració hauria de publicar al seu portal de transparència, de conformitat amb l'article 9.1.d LTAIPBG.
D'acord amb això, res es pot oposar a l'accés.
Pel que fa a la informació sobre les retribucions bàsiques i els complements salarials, agrupats per nivells i cossos, també és informació d'obligada publicitat activa, d'acord amb l'article 11.1.e LTAIPBG i per tant, considerant que no es demana relacionada o referida individualment a cada persona treballadora, se n'ha d'estimar l'accés ple i incondicionat.
Cal recordar l'Ajuntament del Morell l'obligació de complir amb els deures de publicitat activa establerts per l'LTAIPBG i difondre, des del seu propi espai web o des del portal de transparència de Catalunya, la informació detallada als articles 9 a 15 LTAIPBG i advertir-lo del règim sancionador establert al capítol II del Títol VII LTAIPBG per al cas d'incompliment dels deures i obligacions establerts per aquesta Llei.
Sobre la base dels antecedents i fonaments jurídics exposats, el Ple de la GAIP, en la sessió de 20 de novembre.de 2017, resol per unanimitat:
Resolució 8/2018, de 22 de gener
Administración: Ajuntament d'Agullana
Còpia de documents relatius a un expedient demanial.
Les manifestacions municipals que informen sobre la inexistència de la informació demanada, de fet donen la resposta pertinent a la sol·licitud, i a partir d'aquesta resposta la persona reclamant en podrà deduir les conseqüències corresponents.
Número d'expedient de la reclamació: 477/2017.
La sol·licitud d'informació presentada per la persona reclamant demanava còpia de l'acta de resolució de la Junta pericial nomenada ad hoc per l'Ajuntament i de la resolució de l'expedient administratiu, tot en relació amb el procediment tramitat per l'Ajuntament d'Agullana per determinar la titularitat, pública o privada, d'un camí determinat.
En les seves últimes consideracions aportades a aquest procediment (antecedent 9) especifica que el que en realitat vol és saber en quin estat es troba l'expedient obert en relació amb la diferent qualificació feta del camí que centra l'objecte d'aquesta Reclamació per part del Registre de la Propietat i del Cadastre, als efectes de corregir l'error d'aquest darrer.
L'Ajuntament facilita còpia de tot l'expedient, en el que precisament no hi consten ni l'acta de la Junta pericial, ni la resolució municipal, que són l'objecte textual de la sol·licitud.
Tanmateix, la documentació lliurada per l'Ajuntament inclou també sengles escrits de l'Alcaldessa i de la Secretària municipal on s'afirma que les darreres actuacions fetes en el procediment de determinació de la titularitat del camí són les d'una reunió de la Junta pericial de 2 d'agost de 2016, i si no hi ha actuacions posteriors a aquella reunió, no hi pot haver acta de resolució de la citada junta, ni resolució municipal de l'expedient.
Per tant, de la documentació aportada per l'Ajuntament a aquest procediment se'n pot deduir sense cap mena de dubte (malgrat la manca d'una manifestació explícita en aquest sentit) que els documents demanats per la persona reclamant no existirien.
I les manifestacions municipals que informen sobre la inexistència de la informació demanada de fet donen la resposta pertinent a la sol·licitud, a partir de la qual la persona reclamant en podrà deduir les conseqüències corresponents.
És més: si com s'afirma a l'antecedent 9 la finalitat de la sol·licitud és conèixer l'estat en què es troba l'expedient municipal sobre la revisió de la qualificació jurídica del camí de Mamaconills, la informació aportada per l'Ajuntament permet arribar fàcilment a la conclusió de què es troba aturat des de l'agost de 2016, conclusió que per si sola dona resposta a la que la mateixa persona reclamant qualifica com a finalitat de la seva sol·licitud.
A la vista de les anteriors consideracions, cal entendre que l'Ajuntament ha donat, si bé extemporàniament, la informació sol·licitada per la persona reclamant que es troba en poder de l'Administració municipal.
Aquest fet comporta las pèrdua sobrevinguda de l'objecte de la Reclamació, que ha de ser finalitzada sense més pronunciaments.
Sobre la base dels antecedents i fonaments jurídics exposats, el Ple de la GAIP, en la sessió de 22 de gener de 2018, resol per unanimitat:
Resolució 56/2017, de 15 de febrer
Retorn de documentació original aportada per la persona reclamant.
L'objecte de la Reclamació no és una manifestació de l'exercici del dret d'accés a la informació pública, ja que el que es demana no és informació, sinó el retorn de documents originals aportats per la mateixa persona reclamant, i aquesta pretensió no és emparada pel dret d'accés a la informació pública.
Número d'expedient de la reclamació: 20/2017.
Sentit de la resolució: Inadmissió de la Reclamació.
El 29 de desembre de 2016 la Junta de govern local de l'Ajuntament de Calafell hauria adoptat l'Acord (que tindria sortida el 4 de gener) relatiu a la instància presentada per la persona reclamant el 3 de novembre (que hauria estat rebuda a l'Ajuntament el 13 de desembre), amb el contingut següent: informar de i acreditar la publicació de la convocatòria de les diverses proves del procés selectiu interessat, retornar la documentació aportada en qualitat d'aspirant per la persona reclamant i desestimar la seva petició de celebrar les proves 3a i 4a fora de termini i de retornar-li les taxes abonades, ja que la publicitat hauria estat la correcte i si no es va presentar a aquestes proves no hauria estat per causes imputables a l'Ajuntament.
La sol·licitud d'informació pública referida a l'antecedent 2 demana diverses pretensions (la documentació que acrediti la publicació o notificació de les proves, fer unes proves determinades, retorn de la documentació original aportada al procés selectiu i de les taxes abonades), de les quals únicament la primera (que ja es va satisfer) té la naturalesa d'informació pública.
El retorn dels documents originals aportats per la mateixa persona reclamant a un procediment de selecció de personal no és una manifestació de l'exercici del dret d'accés a la informació pública.
Certament, aquests documents constitueixen informació pública, però si la persona reclamant els demana no és pel seu valor o funcionalitat informativa (que ja coneix perfectament, doncs els ha aportat ella mateixa), sinó pel seu caràcter de documents originals, i aquesta qüestió quedaria al marge del dret d'accés a la informació pública.
Aquest fet comporta que la Reclamació hagi de ser inadmesa, perquè el seu objecte no està relacionat amb l'exercici del dret d'accés a la informació pública.